**En bid af Torvecenteret**

**Torvecenter og bolig nedrives**

I forbindelse med projektudvikling af Torvecentergrunden centralt i Silkeborg, er man fra bygherres side nået frem til, at den mest fornuftige og fremtidssikrede løsning vil være en fuld nedrivning. Da byggeriet kun er fra 1992 indeholder det stadig mange gode og funktionelle bygningsdele, som sagtens kunne have levet i noget længere tid. I et forsøg på at begrænse ressourcespildet, har vi lavet et katalog bestående af alle de bygningsdele vi håber på, kan blive genanvendt og få nyt liv. For at flest mulige kan få glæde af materialerne fra Torvecenter, foræres de gratis væk, hvor både private og virksomheder kan byde ind.

 **Ansøgningsproces**

Hvis du eller din virksomhed kunne være interesseret i, at aftage nogle af tingene, så skal I hente kataloget og ansøgningsskemaet på følgende link: [www.fredensgaard-silkeborg.dk](http://www.fredensgaard-silkeborg.dk). Herefter anfører i alle de artikler der måtte have jeres interesse i skemaet, og indsender dette til info@partisalg.dk. Frist for ansøgningen er senest **d. 30.01.2022**, herefter vil vi bruge ca. 2-4 uger på at gennemgå alle ansøgningerne, hvorefter I vil få en tilbagemelding på, hvilke artikler man har fået tildelt. Ved samme lejlighed, vil der også blive aftalt nærmere omkring det praktiske i forbindelse med afhentning.

Der er ingen begrænsning på, hvor mange artikler man kan søge, men vi vil forsøge at fordele artiklerne, således at flest muligt bliver tilgodeset. Det er alt sammen noget vi vil donere gratis til dig eller din virksomhed og der er derfor ingen økonomi forbundet med at få artiklerne, man skal bare selv kunne afhente dem på Fredensgade, 8600 Silkeborg. Det skal påregnes, at man i de fleste tilfælde, selv skal fragte det op/ned til gadeniveau, ligesom man også må påregne i de fleste situationer selv at skulle stå for demonteringen.

 **Kontakt**

Praktiske spørgsmål vedr. ovenstående proces kan rettes til Bjarne på info@partisalg.dk eller 25 16 91 30.

**Med Venlig Hilsen**

Projektteam Fredensgård
